b'\n_START_ARTICLE_\nMelatonin\n_START_PARAGRAPH_\nMelatonin er et naturligt hormon, som antages at have en regulerende effekt p\xc3\xa5 d\xc3\xb8gnrytmen hos dyr, planter og mennesker. Melatonin er dog ikke den eneste fysiologisk komponent, der p\xc3\xa5virker d\xc3\xb8gnrytmen. Melatoninproduktion fremmes i m\xc3\xb8rke og h\xc3\xa6mmes ved dagslys. Det har givet anledning til at dette hormon omtales som "m\xc3\xb8rkets hormon". \xc3\x98get produktion af melatonin resulterer i \xc3\xb8get s\xc3\xb8vnighed. Melatonin dannes i koglekirtlen i hjernen. Den kemiske betegnelse for melatonin er N-acetyl-5-methoxytryptamin_NEWLINE_Evolution\xc3\xa6rt har melatonin en 700 millioners \xc3\xa5rs historie bag sig, idet det har vist sig at gener for biosyntesen af melatonin ud over dyr ( b\xc3\xa5de vertebrater og invertebrater) deles af planter og mikrober.\n_START_SECTION_\nMelatonin som l\xc3\xa6gemiddel\n_START_PARAGRAPH_\nMelatonin findes ogs\xc3\xa5 som syntetisk hormon, og dette syntetiske hormon anvendes som l\xc3\xa6gemiddel. \xc2\xa0_NEWLINE_Der har v\xc3\xa6ret teorier om at melatonin kan spille en rolle ved kr\xc3\xa6ft, imidlertid er s\xc3\xb8vnforstyrrelser som symptom ved depression blevet behandlet med melatonin i tabletform. Der er teorier om at stoffet relaterer til immunsystemet, og der i visse studier vist l\xc3\xa6ngere levetid hos mus, som f\xc3\xa5r ekstra melatonin.\n_START_SECTION_\nMelatonin mod s\xc3\xb8vnforstyrrelser og jetlag\n_START_PARAGRAPH_\nMelatonin kan anvendes til at afhj\xc3\xa6lpe jetlag og s\xc3\xb8vnforstyrrelser. Derudover antages det at have en styrkende effekt p\xc3\xa5 immunsystemet hvis det indtages med calcium.\n_START_SECTION_\nMelatonin i tabletform\n_START_PARAGRAPH_\nMelatonin findes i det receptpligtige pr\xc3\xa6parat Circadin. Melatonin findes i doser af 2 mg, s\xc3\xa5ledes at en Circadin-tablet indholder 2 mg melatonin.\n_START_SECTION_\nBivirkninger ved melatonin\n_START_PARAGRAPH_\nDer er ikke registreret n\xc3\xa6vnev\xc3\xa6rdige bivirkninger ved brugen af melatonin, og der er ligeledes ikke observeret afh\xc3\xa6ngighed i forbindelse med et fors\xc3\xb8g af 3-ugers varighed. Bivirkninger rapporteret i forbindelse med anvendelsen af melatonin var samme former for bivirkninger, som blev rapporteret af patienter p\xc3\xa5 placebo.\n_START_SECTION_\nMelatonin som antioxidant\n_START_PARAGRAPH_\nMelatonin er en antioxidant \xe2\x80\x93 et stof, der kemisk reagerer med frie radikaler. Frie radikaler kan udvikle kr\xc3\xa6ft, og dermed antages antioxidanter, og s\xc3\xa5ledes melatonin, at have en gavnlig effekt.'